Milan Šarić

Milan Šarić (Popovac, 2. 1. 1951) hrvatski je matematičar i matematički pisac srpske nacionalnosti, (su)autor deset matematičkih knjiga.

Životopis 
U rodnom mjestu završio je osnovnu školu, gimnaziju je završio u Belom Manastiru, a pedagošku akademiju u Osijeku. Živio je u baranjskom mjestu Kneževu i radio u Osnovnoj školi Popovac kao učitelj matematike. Njegovi su učenici osvajali prva mjesta na županijskim, regionalnim i državnim takmičenjima iz matematike. Bio je član državnog povjerenstva za natjecanja učenika iz matematike te član redakcije novosadskog matematičkog časopisa "Tangenta". Održavao je predavanja za profesore na stručnim skupovima matematičara u Slavonskoj Požegi, Zadru, Dubrovniku, Sarajevu, Beogradu, Bijeljini i Novom Sadu. Godine 2004. promoviran je u učitelja-mentora.

Stručni rad 
Objavio je 8 matematičkih članaka u različitim matematičnim listovima, od toga dva u moskovskim časopisima "Gazeta matematika" i Kvant (ovaj drugi je svjetski poznati ruski časopis u kome je najvjerovatnije Milan Šarić jedini autor iz Hrvatske).

Članci 
 1) "Metoda pomoćnih likova u planimetrijskim zadaćama", "Bilten seminara iz matematike za nastavnike-mentore", 1, Hrvatsko matematičko društvo (HMD) i Društvo mladih matematičara (DMM) "Pitagora", Beli Manastir, 1991.
 2) "Rotacija likova u ravnini", "Matematički list", 4/1996, Beograd, 1996.
 3) "Metoda pomoćnih likova", "Nastava matematike", XLI/1-2, Beograd, 1995.
 4) "Metoda površina", "Tangenta", 2/1995, Novi Sad, 1995.
 5) "Algebra pomaže algebri", "Triangl" 3, 1 (1999),14-18, UM BIH Sarajevo, Sarajevo, 1999.
 6) "Mreža pomaže geometriji", Gazeta matematika, 41/2002, Moskva, 2002.
 7) "Metoda mreža", "Kvant", 3/2003, Moskva, 2003.
 8) "Vektori pomažu trigonometriji i algebri", Matematičko fizički list. - ISSN 1332-1552. - 56 (2005/2006), 4(224) ; str. 246-247, 250

Knjige 
Objavio je, sam ili u koautorstvu, i 10 matematičkih knjiga (neke u više izdanja)
:

 1a) "Najljepši logički zadaci – gimnastika uma", vlastita naklada, (Popovac), 1982. (99 str.)
 1b) "Najljepši logički zadaci – gimnastika uma", DMM "Pitagora", Beli Manastir, 1986.
 1c) "Najljepši logički zadaci – gimnastika uma", DMM "Pitagora", Beli Manastir, 1987. (99 str.)
 1d) "Najljepši logički zadaci – gimnastika uma", DMM "Pitagora", Beli Manastir, 1988. (99 str.)
 1e) "Najljepši logički zadaci – gimnastika uma", DMM "Pitagora", Beli Manastir, 1991. (99 str.)
 2) "Mladi matematičar V", Zavod za prosvjetno-pedagošku službu Osijek, Osijek, 1983.
 3a) "Glavolomije", DMM "Pitagora", Beli Manastir, 1987. (82 str.)
 3b) "Glavolomije", DMM "Pitagora", Beli Manastir, 1988. (82 str.)
 3c) "Glavolomije", DMM "Pitagora", Beli Manastir, 1991. (82 str.)
 4) "Matematička natjecanja u Jugoslaviji 1987. godine : za učenike osnovnih škola" / priredio Milan Šarić ; grafički crteži Radanović Marija, DMM "Pitagora", Beli Manastir, 1988. (160 str.)
 5) "Matematička natjecanja u Jugoslaviji 1988. godine : za učenike osnovnih škola" / priredio Milan Šarić ; grafički crteži i prilozi Marija Radanović, DMM "Pitagora", Beli Manastir, 1989. (120 str.)
 6) "Matematička natjecanja u Jugoslaviji 1989. godine : za učenike osnovnih škola" / priredili Milan Šarić, Luka Čeliković, DMM "Pitagora", Beli Manastir, 1990. (80 str.)
 7a) "Matematička natjecanja u Jugoslaviji 1990. godine : za učenike osnovnih škola" / Milan Šarić, Luka Čeliković, DMM "Pitagora", Beli Manastir, 1990. (57 str.; naklada 700 primjeraka)
 7b) "Matematička natjecanja u Jugoslaviji 1991. godine : za učenike osnovnih škola" / priredili Milan Šarić, Luka Čeliković, DMM "Pitagora", Beli Manastir, 1991. (57 str.; naklada 300 primjeraka)
 8) "Metoda pomoćnih likova u planimetrijskim zadaćama : (odabrani zadaci)" / Luka Čeliković, Milan Šarić, DMM "Pitagora", Beli Manastir, 1990. (16 str.)
 9a) "Matematika pomaže matematici", "Arhimedes", Beograd, 1996.
 9b) "Matematika pomaže matematici : zbirka nestandardnih zadataka s neobičnim rješenjima" / Milan Šarić ; crteži Ana Vrban, "Element", Zagreb, 2006. (98 str.)
 10) "Mladi matematičar", "Arhimedes", Novi Sad, 1998.

Prikaz jedne od knjiga 
 "Matematika pomaže matematici"

"Knjiga predstavlja pravu riznicu nestandardnih zadataka s neobičnim, nepredvidljivim, originalnim, duhovitim rješenjima. To su uglavnom zadaci s raznih matematičkih natjecanja srednjoškolaca diljem svijeta.

Takvi zadaci predstavljaju pravo sredstvo za ilustraciju povezanosti pojedinih područja matematike, te služe razvijanju kreativnog, stvaralačkog matematičkog mišljenja i potiču učenike da izlaze izvan uskih okvira zadanog problema."

Društveni angažman i hobi

Politika 
Milan Šarić je bio aktivan i u politici. Član je SDSS-a od njegovog osnivanja. U jednom mandatu obavljao je dužnost predsjednika skupštine opštinske organizacije SDSS Popovac. Bio je član Vijeća Općine Popovac u dva saziva i član Zajedničkog vijeća opština (ZVO).

Voćarstvo 
Pored matematike velika mu je ljubav voćarstvo. Imao je plantažni voćnjak i vinograd u okviru svog OPG-a na Goldbergu, jednom od najljepših dijelova Baranjske planine, koji su još stari Rimljani nazvali Zlatnim brdom (Mons aureus). Bavio se proizvodnjom voća, voćnih rakija i ljekovitih likera. Na njegovoj plantaži dominirala je kruška viljamovka, od koje je spravljao vrhunsku rakiju. Na međunarodnoj rakijadi u Apatinu njegova viljamovka dobila je treću nagradu. Poseban specijalitet bila mu je proizvodnja rakije viljamovke s plodom kruške u boci.

Seoski turizam 
Bavio se i seoskim turizmom pa je izgradio turistički smještaj na svom imanju na Goldbergu, okružen šumom s tri strane iznad rječice Karašice, s apartmanom s 2+2 ležaja te sobom s 3 ležaja, kušaonicom kapaciteta 30 osoba, bazenom i golf-igralištem.

Porodični život 
Nakon prerane smrti supruge Vesne Šarić (rođ. Jemrić; 1955-2020), koja je u istoj Osnovnoj školi Popovac također predavala matematiku, prodao je svoje imanje i preselio se u Novi Sad. Supruga Vesna ispraćena je na put bez povratka 17. II. 2020. godine s groblja u Kneževu, a sahranjena je istog dana u Županji, odakle je porijeklom njezina porodica. Roditelji su joj bili učitelji u OŠ "Vuk Karadžić" u Jagodnjaku, gdje je završila osnovnu školu, prva tri razreda gimnazije pohađala je u Belom Manastiru, četvrti u Vinkovcima, a matematiku je studirala u Zagrebu. Radila je kao profesor matematike u Vinkovcima, a poslije udaje kao programer u Elektronskom računskom centu (ERC) PIK-a Belje u Belom Manastiru sve do početka rata u Hrvatskoj.

Izvor i vanjske veze 
 Jovan Nedić: "Viljamovka na kvadrat", "Novosti sedam dana", VI, 276, 22 - Zagreb, 1. IV. 2005.

Hrvatski matematičari
Srpski matematičari
Hrvatski pedagozi